**ЮНУСОВА Дилнура Алиддинқызы,
В.Вахидов атындағы жалпы орта мектебінің педагог-психологы.
Түркістан облысы, Сауран ауданы**

**ДАРЫНДЫ БАЛАЛАРДЫҢ ШЫҒАРМАШЫЛЫҒЫН ДАМЫТУҒА АРН АЛҒАН ПСИХОЛОГИЯЛЫҚ ТРЕНИНГТЕР**



1. «Сәлемдесу» тренингі.
Нұсқау: психолог айтқан мінездемеге сәйкес бір-бірімен амандасады.
— Домбырада ойнай алатындар қолдарымен амандасады.
— Вальске билей алатындар құшақтасып амандасады.
— Елордамыз Астана қаласына барғандар беттерін түйістіреді.
— Тәтті тағамды ұнататындар иықтармен амандасады.
— Сериалдарды қарауды ұнататындар мұрындарын түйістіреді.
— Қазалы ауданының тұрғындары арқаларымен амандасады.
2. «Су құйылған тарелка» жаттығуы.
Мақсаты: топтағы қарым-қатынасты нығайту.
Тапсырма. Қатысушылар үнсіз көздерін жұмып, бір-біріне су құйылған тарелканы шеңбер бойымен беріп шығады.
Нәтижесінде қарым-қатынас дағдылары қалыптасып, қатысушылар өзара жылулық сезімін сыйлайды.
Жаттығуды қорытындылау. Сізге жаттығу барысында қиындық келтірген іс-әрекет. Оны түзету үшін не қажет деп ойлайсыздар? Осы тренинг барысында қандай көңіл-күйде болдыңыздар?
3. «Кім кінәлі?» психологиялық тренингі
Психолог сөзі: Құрметті әріптестер!
Сіздердің алдарыңызда ақ парақ берілген,осы ақ парақты қолдарыңызға алып,екі бүктеңіздер оң жақ бұрышын кесіңіз (жыртыңыз),енді бүктеп оң жақ шетін кесіңіз, тағы да бүктеп оң жақ бұрышын кесіңіз рахмет! Енді осы ақ парақтарыңызды ашып,қараңыздар! Бір –бірлеріңізге көрсетіңіздер,ұқсайды ма?Сіздерге бірдей нұсқау берілді,бірақ әр түрлі кескін шықты.Неліктен әртүрлі шықты деп ойлайсыздар?Иә,дұрыс айтасыздар! Бала дүниеге келген кезде осы ақ парақ секілді болады екен.Ол ақ параққа ата-ана, мұғалім, қоғам, достары өз өрнектерін салады.Әрбір
адамның міндеті баланың өміріне өзіндік тәрбие мен білім беру болып табылады. Ал оған әр адам өзінше ықпал етеді. Баланың дарындылығының ашылмай, құрсауда қалуына кім кінәлі? Соны анықтау мақсатында сіздерге 3 түсті « Нұрлы» конфет ұсынылады. Егер сіз баланың дарындылығының ашылмауына ата-ананы кінәлі деп санасаңыз «қызыл конфетті» таңдаңыз, егер мұғалім кінәлі деп есептесеңіз, «сары конфетті» таңдаңыз, ал оқушы кінәлі деп есептесеңіз «жасыл конфетті» таңдаңыз.
(қатысушыларға 3 түрлі конфет таратылады, олар өздері қалаған түстегі конфетті таңдайды. Таңдаған түстеріне сәйкес сол уақытта кімді кінәлі деп санайтындығы сараланады.)
Психолог:
Сіздер өздеріңіздің таңдауларыңыз бойынша біреулерді кінәлі деп таптыңыздар. Шындығына келгенде баланың тұлға болып қалыптастуына әрбіріміз жауаптымыз. С.Торайғыровтің :
Жақсылық көрсем өзімнен
Жамандық көрсем өзімнен
Тағдыр қылды дегенді
Шығарамын сөзімен… демекші жақсылық жасау да, жамандық жасау да өз қолымызда. «Ақылды адам өзгенің жақсылығын көреді, ақымақ адам өзгенің жамандығын көрді» деген халық даналығына сүйеніп, баланың тек жақсы жақтарын, яғни дарындылығын көріп, оның дамуына ықпал ете білейік.
Сіздерге жаңа 3 түрлі конфет таратылды. Олар қызыл, сары , жасыл, яғни бағдаршамның түсі. Олай болатын болса, сіздердің көңіл-күйлеріңізді көтеру және сергіту үшін «Бағдаршам» ойынын ойнайық. Мен сіздерге «қызыл» дегенде сіздер «Шапалақ» ұрасыздар, «Сары» дегенде «УУУ» деп айқайлайсыздар, «жасыл» дегенде аяқтарыңызбен жерді ұрыңыздар. Олай болатын болса, бастаймыз: Қызыл, сары, жасыл. (түстерді алма кезек айтып, қатысушыларды сергітеді. Соңында қызыл сөзін көбірек айтып, шапалақ арқылы ойынды аяқтайды).
Сіздерге көп-көп рахмет. Әрдайым көңіл- күйлеріңіз көтеріңкі болсын!

4. «Жіпті шешу» ойыны.
Қатысушылар топтасып отырады. Әр топқа шиеленіп байланған жіп таратылады. Қатысушылар сол қолдарын артқа ұстап, оң қолдарымен бірлесе жіпті шешулері керек. Кәне, қай жұп жеңімпаз атанады екен?
Қорытынды. Тапсырманы орындау қиын болды ма? Жіпті шешу барысында қандай көңіл-күйде болдыңыздар?
5. «Грек жаңғағы» жаттығуы.
Барысы: жаттығуды өткізу үшін грек жаңғағы қажет. Жаңғақтың саны қатысушылардың санына сәйкес болуы қажет. Жүргізуші жаңғақты ортаға шашып, әрбір қатысушыға бір-бірден алу ұсынылады. Қатысушыларға қолдарындағы жаңғаққа мұқият қарап, оның құрылысын, жекелеген ерекшеліктерін есте сақтап қалу керектігін айтады. Бұдан кейін жүргізуші жаңғақтарды жинап алып, қобдишаға салып, араластырып, ортаға қайтадан шашады. Әрбір қатысушының міндеті өз жаңғағын табу. Әркімнің жаңғағы өзінің көзіне бірден түседі. Әр жаңғақ өз иесін тапқан соң жүргі
зуші талдауға көшеді. Кім қалай өз жаңғағын есте сақтады, қандай жолмен оны тапты (белгілі бір ерекшелігіне қарап тапты ма, әлде бәрі алып болғанша күтті ме)?
Бірінші көзге жаңғақтың бәрі бірдей сияқты болғанымен біраз уақыт жіберіп, мұқият қараса олардың әр түрлі, бірін екіншісімен шатастыруға болмайтынын көруге болады. Оқушылар да сол сияқты әр түрлі, есте қалатындай әркімнің өзіндік жеке ерекшелігі, дарындылығы болады. Бірақ оны біз көре, түсіне білуіміз қажет.

6. «Есіміңді атап, өзіңді затқа теңе» жаттығуы.
Мақсаты: жайлы шығармашылық атмосфера қалыптастыру
Барысы: әр қатысушы кез келген затты ойлап, сол заттың орнына өзін қойып, ерекшелігін, пайдасын айтуы қажет. Мысалы: менің есімім Айгүл, мен өзімді компьютерге теңеймін. Компьютердің пайдасы зор, ақпарат көзі.

7. «Ящики – Хрящики — Спички» жаттығуы.
Мақсаты: жағымды көңіл-күй сыйлау
Барысы: қатысушылар шеңбер бойымен тұрады. Жүргізуші қатысушыларды бірнеше топқа бөледі.
1-топ «Ящики», 2-топ «Хрящики», 3-топ «Спички», 4-топ «Очки», 5-топ «Крючки», 6-топ «Значки» деп бөлек-бөлек қатты дауыстап айқайлауы қажет. Барлық топтар жүргізушінің бұйрығы бойынша бір уақытта өздеріне берілген сөздерді айтып айқайлауы қажет.
Жүргізуші: «Сау болыңыздар! Дәл осылай пілдер түшкіреді екен».

8. «Алтын балық» жаттығуы.
Мақсаты: байқағыштық қабілет пен зейінді дамытуға арналған.
Барысы: алдарыңызда тұрған алтын балықтарды ұстап алуға тырысуымыз қажет. Жүргізушінің бір қолы су, ал екіншісі балық болады. Жүргізушіге мұқият қарап отырып, балық судан шыққан кезде жылдам шапалақ ұсоғып үлгеріміз қажет.

9. «Интервью» жаттығуы
Мақсаты: байқағыштық қабілет пен зейінді дамытуға арналған.
Барысы: алдарыңызда тұрған алтын балықтарды ұстап алуға тырысуымыз қажет. Жүргізушінің бір қолы су, ал екіншісі балық болады. Жүргізушіге мұқият қарап отырып, балық судан шыққан кезде жылдам шапалақ соғып үлгеруіміз қажет.